У септембру 2019. објавиле су песму "Фаворито", прву песму на српском језику која је постигла огроман успех и тренутно броји преко 80 милиона прегледа на Јутјубу. У ово време такође су сарађивале са Јуниверсал мјузик групом на два нова сингла за инострано тржиште. Наредна песма на српском коју су избациле је "Авантура" и такође је постала хит, а објављена је у новембру исте године. Спот за песму је сниман на Карибима. Трећи сингл на српском, "Брзи прсти", објавиле су 31. децембра 2019. године. Мада је имала скромнији успех у односу на претходне две песме, такође је, као и претходне песме, достигла 1. место на Јутјуб топ-листи. У јануару 2020. званично је објављено да ће учествовати на Беовизији 2020. са песмом "-{Hasta la Vista}-". Још пре самог такмичења и објављивања песама, -{Hurricane}- су биле велики фаворити за победу. Победиле су у финалу одржаном 1. марта и требало је да представљају Србију на Песми Евровизије 2020. у Ротердаму, која је касније отказана због пандемије вируса корона. Крајем марта, објавиле су нови сингл на енглеском, "-{Roll The Dice}-", посвећен медицинским радницима и преминулима од вируса корона. У јуну исте године, са MC Стојаном су објавиле сингл "Тутуруту", који је постигао велики успех у бројним европским државама. У августу 2020. објавиле су сингл "Фолир'о". Дана 20. новембра 2020, објавиле су 3 нова сингла, један за другим: обраду песме "Чаје шукарије" Есме Реџепове, као и 2 оригиналне песме: "Лопове" и "-{Want Ya}-" која је снимљена на енглеском језику. Од 3 песме, најуспешнија је била "Чаје шукарије", достигавши 1. место на Јутјуб трендингу. Дана 17. децембра, званично је објављено да су -{Hurricane}- изабране да представљају Србију на Песми Евровизије 2021.